recursal/SuperWikiNEXT-32B huggingface dataset:
**Տակլա-Մական** (կիտ. трад. 塔克拉瑪干沙漠, упр. 塔克拉玛干沙漠, пиньинь: Tǎkèlāmǎgān Shāmò, уйг. تەكلىماكان قۇملۇقى, Тәклимакан қумлуқи < уйгур. заимствование из արաբ.: такла от ترك тарк «оставлять, покидать» и уйг. макан «кров, обиталище», то есть «заброшенное, покинутое место» ), անապատ Չինաստանի Սինցզյան-ույղուրական ինքնավար շրջանի արևմուտքում։ Աշխարհի ավազոտ անապատներից մեկն է։ Երկարությունը արևմուտքից մինչև արևելք ավելի քան 1000 կմ է, լայնությունը՝ մինչև 400 կմ, իսկ անապատի մակերեսը՝ 300.000 կմ²։ 
Ձևավորվել է տեղումների քանակից, որը հիմնականում կազմված է ողողակային գետերի նստվածքներից և գետերից։ Հարթ մակերեսը իջնում է աստիճանաբար հյուսիսից դեպի արևելք 1200-1300 մետրից դառնում է 800-900 մետր։ Արևմուտքում անապատը վեր է խոյանում միայնակ և բարձրությունը կազմում է մոտ 1664 մետր։ Հարավ-արևմուտքում գերակշռում են ավազաթմբերը, հյուսիս-արևմուտքում մարգերը և շատ տարածված են ավազոտ բուրգերը, որի բարձրությունը հասնում է 150-300 մետրի։ Տակլա-Մականում այդ պատճառով զգալի տարածքներ են զբաղեցնում աղի բնակավայրերը։ Կլիման չափավոր տաք է, տեղ տեղ կտրուկ ցամաքային և տարեկան մթնոլորտային տեղուների քանակը կազմում է 50 մմ։ Անապատին հիմնականում բնորոշ է տիպիկ ուժեղ մթնոլորտ։ 
Գետերը հոսում են դեպի Կուն-Լունյա, 100-200 կիլոմետր թափանցելով Տակլա-Մականում աստիճանաբար չորանում են ավազի մեջ։ Միայն Խոտան գետն է, որն անցնում է անապատի արևմտյան և հյուսիսային եզրերով։ Ստորերկրյա ջրերի խորությունը կազմում է մոտ 3-5 մետր, սակայն այդ ջրերը սովորաբար մատչելի չեն բույսերի համար, այդ իսկ պատճառով անապատի տարածքի բուսականությունը զուրկ է ջրից։ Հիմանականում ջրից զուրկ են կարմրանը, բորակաթուփը և եղեգը։ Անապատի ծայրամասում շատ հանդիպում է ձիթապտուղ և բարդի։ 
Կենդանական աշխարը աղքատ է, հազվագյուտ հանդիպում են ճագարամուկ, դաշտամուկ, նապաստակներ, իսկ գետի հովիտներում վայրի խոզեր։ 
Մշտական բնակչություն չկա։ Անապատի հարավային ծայրամասի մոտակայքում գտնվել է հնագույն բնակավայրերի ավերակներ։

Պատկերասրահ
-----------

* Տալկա-Մականի անապատի լանդշաֆտը Տալկա-Մականի անապատի լանդշաֆտը
* Արբանյակից տեսարանԱրբանյակից տեսարան
* Յարկենդ քաղաքից անապատի տեսքըՅարկենդ քաղաքից անապատի տեսքը

Ծանոթագրություններ
------------------

1. ↑  Поспелов Е. М. Географические названия мира: Топонимический словарь. -М. 1998

Արտաքին հղումներ
----------------

* Фотографии региона в Китае
* Спутниковые фотографии из Китая Archived 2008-11-20 at the Wayback Machine.
* Personal experiences Archived 2007-04-08 at the Wayback Machine.
* TravelChinaGuide
* Пазинич В.Г. Механізм походження високогірних озер та піщаних масивів-пустель гірських країн під час танення льодовиків – пустелі Такла-Макан та Гобі

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուս · Իրանիկա · Մեծ կատալոնական · Մեծ նորվեգական |
|  |
| Չափորոշչային վերահսկողություն | GND: 4058938-9 · NDL: 01058809 · NKC: ge138950 · VIAF: 246525993 · WorldCat VIAF: 246525993 |

 |
**«Ավետում Սուրբ Էմիդիայի հետ»**, իտալացի գեղանկարիչ Կառլո Կրիվելիի խորանի նկարը` Ավետման սյուժեով։

Պատմություն
-----------

Ասկոլի Պիչենոյի Սանթիսիմա-Աննունցիատի եկեղեցու խորանը նկարիչը նկարել է 1482 թվականին՝ Սիքստոս IV պապի կողմից քաղաքին ինքնակառավարում տրամադրելու կապակցությամբ։ 1811 թվականին նկարը տեղափոխվում է Միլանում գտնվող Բրերա պատկերասրահ, դրանից հետո 1820 թվականին անցնում է ֆրանսիացի կոլեկցիոներ Օգյուստ Լուի դը Սիվրիին, իսկ 19-րդ դարի կեսերին հայտնվում Է Մեծ Բրիտանիայում։ Լոնդոնի ազգային պատկերասրահին Հենրի Լաբուշերը նվիրել է 1864 թվականին։

Նկարագրություն
--------------

Ավետման թեման միահյուսված է Ասկոլի Պիչենոյի ինքնակառավարման նկարչության ժամանակաշրջանի հետ։ Այսպես, LIBERTAS ECCLESIASTICA բառերը, որոնք կտավի ներքևում են և նշանակում են «Եկեղեցու ազատություն», փոխարինում են քաղաքի զինանշաններով` Հռոմի Պապ Ինոկենտի VIII- ով (որը հետևում էր Սիքստոս IV- ին և այդ ժամանակ գործող հովվապետն էր) և քաղաքի եպիսկոպոս Պրոսպերո Կաֆարելիին։ Դրա հետ մեկտեղ Ասկոլի Պիչենոյի հովանավոր Սուրբ Էմիդիայի` Գաբրիել հրեշտակապետին քաղաքի մոդել առաջարկող նկարի ներկայությունը յուրօրինակ սյուժետային քայլ է։

Տեսարանը ծավալվում է քաղաքի փողոցում, որը նայում է Մարիամ Աստվածածնի տանը` զբաղեցնելով կտավի աջ կողմը։ Տան պատի անցքի միջով Սուրբ Հոգուն աղավնու տեսքով ուղեկցող լույսի շողը հասնում է Մարիամին, որը Ավետարանով խոնարհաբար ծնկի է գալիս ամբիոնի առաջ։ Աստվածածնի սենյակը պատկերված է մանրուքների մեծ ուշադրությամբ, այդ թվում նրանց նկատմամբ, որոնք, ներառված լինելով սենյակի ամենօրյա զարդարանքում, կրում են խորհրդանշական իմաստ։

Դրվագներ նկարներից
------------------

* 
* 
* 
*

Ծանոթագրություններ
------------------

1. 1 2  «The Annunciation, with Saint Emidius». Лондонская национальная галерея.
2. 1 2  *Stefano Zuffi*, Il Quattrocento — Electa, Milano, 2004—261 p.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ավետում Սուրբ Էմիդիայի հետ** կատեգորիայում։ |
**Մանասե Սևակ** (*Կարագյոզյան*, դեկտեմբերի 23, 1897(1897-12-23), Սիս - նոյեմբերի 23, 1967(1967-11-23), Ֆիլադելֆիա, Փենսիլվանիա, ԱՄՆ), ամերիկահայ կենսաբան, Նյու Յորքի և Հայաստանի գիտությունների ակադեմիայի անդամ։

Կենսագրություն
--------------

Մանասե Սևակը ծնվել է Սիսում 1897 թվականի դեկտեմբերի 23-ին։ 1920 թվականից ապրել է ԱՄՆ-ում, որտեղ 1921 թվականին ավարտել է Եյլի համալսարանը, 1929 թվականին՝ Նյու Յորքի Կոլումբիայի համալսարանը՝ պաշտպանելով կենսաքիմիայի վերաբերյալ գիտական թեզը։ 1926 թվականին համախոհների հետ հիմնադրել է հայ-ամերիկյան գիտական ընկերությունը։ Մասնագիտացել է 1931-1932 թվականներին Մյունխենում, իսկ 1932-1934 թվականներին՝ Բեռլինի համալսարաններում։ 1935-1966 թվականներին լինելով դոցենտ` աշխատել է Ֆիլադելֆիայի Փենսիլվանիայի համալսարանի բժշկական դպրոցի մանրէաբանության բաժնում (1946 թվականից՝ պրոֆեսոր)։

1963-1967 թվականներին Մանասե Սևակը Ֆիլադելֆիայի պատմական հետազոտությունների հայկական ընկերության առաջին նախագահն էր։ 1952 թվականից՝ Նյու Յորքի գիտությունների ակադեմիայի և մի շարք այլ գիտական կազմակերպությունների գործող անդամ։ 1960 թվականից՝ Հայկական ԽՍՀ Գիտությունների ակադեմիայի արտասահմանյան անդամ։

Մահացել է 1966 թվականի նոյեմբերի 23-ին Ֆիլադելֆիայում։

Գիտական գործունեություն
-----------------------

Հետազոտության հիմնական ուղղություններն են` մանրէաբանության և կենսաքիմիայի, նուկլեինաթթուների և սպիտակուցային միացությունների փոխանակման հարցերը, քլորոֆորմով նշված միացությունների ստացման և մաքրման մեթոդների մշակումը։

Մրցանակներ
----------

* Հայ-ամերիկյան ուսանողական ընկերակցության Տիգրան Կաբակչյանի մրցանակ (1965)։

Ծանոթագրություններ
------------------

1. ↑  Հայկական ՍՍՀ գիտությունների ակադեմիա (անձնակազմը), Ե. 1984, էջ 157։
2. 1 2 3 4  National academy of sciences of Armenia

Արտաքին հղումներ
----------------

* «Манасе Киракосович Севак (Карагезян)». *Иностранные члены* (ռուսերեն). National academy of sciences of Armenia. Վերցված է 2015 թ․ հուլիսի 30-ին.
Մուրանյան ոսկեզօծման տեխնիկայով, 1510
**Մուրանյան ապակի**, Վենետիկյան ապակի (իտալ.՝ Vetro di Murano, Vetro di Venezia), դեկորատիվ արվեստի պատմա-տարածաշրջանային բազմազանություն, ապակուց արտադրատեսակներ` պատրաստված հին տեխնոլոգիաներով, ստեղծված և ամենաբարձր տեխնիկական և գեղարվեստական մակարդակի հասած Մուրանո կղզում` Վենետիկի ծովածոցում։ Վենետիկյան ապակեգործները ավանդաբար օգտագործում են առավել պլաստիկ նատրիումի կրաքարի ապակին` հմտորեն Դեկոր արտադրատեսակները օգտագործելով տաք ձևավորման տարբեր տեխնիկաներով (նաև նկարչություն, ոսկեզօծում, փորագրություն և փորագրություն)։ Արտադրությունը կենտրոնացած է Վենետիկյան Մուրանո կղզում XIII դարից։ Մուրանոյի ապակին երկար պատմություն ունի, ինչպես նաև յուրահատուկ համբավ։ XV-XVI դարերում Մուրանո կղզին Եվրոպայում գեղարվեստական ապակե արդյունաբերության գլխավոր կենտրոնն էր։ Ավելի ուշ Մուրանոյի ապակեգործները դարձել են Եվրոպայի հայելիների լավագույն արտադրողները։

Պատմություն
-----------

Վենետիկյան ապակու պատմության առանցքային պահը 13-րդ դարն է։ Վենետիկում ապակին պատրաստել են նաև մինչ այդ, սակայն այն քիչ էր տարբերվում եվրոպական այլ երկրներում արտադրվող ապակուց։ Միջնադարում ապակյա իրերը, մասնավորապես անտառային ապակի կամ վալդգլասը։ Իտալիայի հյուսիսում հին հռոմեական տեխնոլոգիայով արհեստանոցներում պատրաստել են մուրինա (լատին․՝ murrina)։ Նման երփներանգ անոթների պատրաստման ամենահեշտ եղանակը տաք ապակե պատվածքի փաթաթումն է գունավոր ապակե փշրանքներով։ Այնուհետև ձեռք բերվում թափանցիկ ապակու մի բարակ մակերեսային շերտ և ավարտվում համաձուլված արտադրանքը։ Խճանկար օրինակը մնում է ներսում` պատերի միջև ։
Նույն կերպ ապակու շերտերի միջև մետաղական փայլաթիթեղից պատրաստված ասեղնագործ նկար են տեղադրում։ Բյուզանդիայում և արևմտաեվրոպական միջնադարում միջապակյան ոսկեզօծման տեխնիկայով պատրաստել են գավաթներ` դիմանկարային մեդալիոններով և հատակում տեղադրված մակագրություններով .:

Ծանոթագրություններ
------------------

1. ↑  Власов В. Г.. Муррина // Власов В. Г. Новый энциклопедический словарь изобразительного искусства. В 10 т. — СПб.: Азбука-Классика. — Т. V, 2006. — С. 723
2. ↑  Качалов, 1959, էջ 100—101

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | NKC: ph487782 |

 |
Անվան այլ կիրառումների համար տե՛ս՝ Ասիվ Վոժ (այլ կիրառումներ)

**Ասիվ Վոժ** (ռուս.՝ Асыв-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Վյատկինա գետի ձախ ափին՝ 36կմ հեռավորության վրա։ Գետի երկարությունը կազմում է 31 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — **03050100212103000064761**
* Կոդը ըստ հիդրոլոգիական հետազոտության (ՌԴ) — **103006476**
* Ավազանի կոդը — **03.05.01.002**
* Ծավալի համարը ըստ ՌԴ-ի — **03**
* Թողարկումը ըստ ՌԴ-ի — **0**

Ծանոթագրություններ
------------------

1. 1 2  «Պետական ջրային տվյալների գրանցում ըստ Ռուսաստանի Դաշնության։ Ասիվ Վոժ». Արխիվացված օրիգինալից 2012 թ․ հուլիսի 26-ին. Վերցված է 2015 թ․ դեկտեմբերի 14-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |
Ռամոն Տուսկետս ի Մանիոնը (կատ.՝ Ramon Tusquets i Maignon, սեպտեմբերի 8, 1838(1838-09-08), Բարսելոնա, Իսպանիա - մարտի 11, 1904(1904-03-11), Հռոմ, Իտալիա), կատալոնացի նկարիչ, կերպարվեստում ռոմանտիզմի և վաղ իմպրեսիոնիզմի ներկայացուցիչ։

Ռամոն Տուսկետս ի Մանիոնը կրթությունը ստացել է Բարսելոնում, Մադրիդում և Հռոմում։

Նա եղել է Մարիանո Ֆորտունիի ստեղծագործության ազդեցության տակ, աշակերտել է Ռամոն Մարտի ի Ալսինային։ Ռամոն Տուսկետս ի Մանիոնի ստեղծագործությունները ցուցադրվել են Մադրիդի, Նեապոլի, Թուրինի, Փարիզի, Վիեննայի և Եվրոպայի այլ մշակութային կենտրոնների պատկերասրահներում։ 1870-ին նա ստեղծել է Բարսելոնի նկարիչների միությունը, որում ընդգրկվել են այնպիսի նկարիչներ, ինչպիսիք են Մոդեստ Ուրխելը, Լուիս Գրաները, Ժոզեպ Մարիա Տամբուրինին, Անտոնի Քաբան և Ջոակիմ Վաեդան։ Ռամոն Տուսկետս ի Մանիոնի բազմաթիվ կտավներ նվիրված են Կատալոնիայի պատմությանը, ինչպես նաև Իսպանիայի և Իտալիայի պատմությանը (որտեղ երկար ժամանակ անցկացրեց)  :

Պատկերասրահ
-----------

* 
* 
* 
* 
*

Տես նաև
-------

* Օրիենտալիզմ
* ↑

Ծանոթագրություններ
------------------

1. 1 2  Ramon Tusquets Maignon (ֆր.)
2. 1 2 3 4  *Deutsche Nationalbibliothek* Record #1043299378 // Gemeinsame Normdatei (գերմ.) — 2012—2016.
3. 1 2  RKDartists (նիդերլ.)
4. ↑  Prado Museum biography.
5. ↑  Dizionario degli Artisti Italiani Viventi: pittori, scultori, e Architetti. by Angelo de Gubernatis. Tipe dei Successori Le Monnier, 1889, page 529.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave |
|  |
| Բառարաններ և հանրագիտարաններ | Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| BNC: a10648380 · BNE: XX870675 · GND: 1043299378 · ISNI: 0000000398614344 · VIAF: 250928765 · ULAN: 500038075 · WorldCat VIAF: 250928765 |

 |

 |
Թյուրինգի թեստ
**Թյուրինգի թեստ**, էմպիրիկ թեստ, 1950 թվականին Ալան Թյուրինգի կողմից *Հաշվողական մեքենաները և բանականությունը* (անգլ.՝ Computing Machinery and Intelligence) հոդվածում մեքենայի կարողության մշակված թեստ, որի նպատակն էր պարզել, թե մեքենան կարո՞ղ է մտածել։ Թեստի նպատակն է ցուցադրել և համեմատել մարդու վարքը և Արհեստական բանականությունը։ Թյուրինգն առաջարկել է, որ փորձարկող մարդը դատի բնական լեզվի խոսակցությունները մարդու և մեքենայի միջև։ Իսկ մեքենան նախագծված է այնպես, որ մարդուն բնորոշ պատասխաններ տա։ Փորձարկողը տեղեկացվում է, որ խոսակցության երկու կողմերից մեկը մեքենա է, և բոլոր մասնակիցները մեկը մյուսից առանձնացվում են։ Հաղորդակցությունը պետք է սահմանափակված լինի միայն տեքստային ուղով, ինչպես օրինակ, համակարգչային ստեղնաշարով և էկրանով, այնպես, որ արդյունքը կախված չլինի մեքենայի խոսքի մատուցման ունակությունից։ Եթե փորձարկողը չի կարողանում տարբերել, թե որն է մեքենայի և որը մարդու պատասխանը, ապա մեքենան անցել է Թյուրինգի թեստը։ Թեստը չի ստուգում հարցերին ճիշտ պատասխաններ տալու ունակությունը։ Այն միայն ստուգում է, թե պատասխանները ինչքանով է նման այն պատասխաններին, որ կտար մարդը։

Թյուրինգի թեստը դարձել է արհեստական բանականության փիլիսոփայության կարևոր հասկացություն։
Դեռևս հնուց արհեստական բանականությամբ օժտված մեքենայի գաղափարը հրապուրել է մարդկանց։ 20-րդ դարում կիբեռնետիկայի ի հայտ գալուն և մաթեմատիկական գիտությունների զարգացման հետ զուգընթաց երևան եկան բազմաթիվ հնարավորություններ արհեստական բանականությամբ օժտված մեքենա կառուցելու համար։ Սակայն դեռևս ոչ մի մեքենա չի հաղթահարել Թյուրինգի թեստը։

Ծանոթագրություններ
------------------

1. ↑  Թյուրինգի առաջարկած տարբերակը

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ կատալոնական |
|  |
| Չափորոշչային վերահսկողություն | BNF: 16644546h · GND: 4770569-3 · LCCN: sh93008808 · Microsoft: 577917 · SUDOC: 166106372 |

 |
**«Մատնաչափիկը»** (ռուս.՝ «Мальчик-с-пальчик»), խորհրդային անիմացիոն ֆիլմ, որը նկարահանվել է Շառլ Պերոյի համանուն հեքիաթի հիման վրա։

Սյուժե
------

Փայտահատը կնոջ և հինգ որդիների հետ մեկնում է անտառ։ Նա ուներ հինգ որդի՝ երեք ավագ և երկու կրտսեր։ Մինչ ծնողներն ու ավագ եղբայրները զբաղված են վառելափայտ հավաքելով, երկու կրտսեր որդիները գնում են սունկ հավաքելու, որոնք փախչում են և երեխաներին տանում իրենց առաջնորդի մոտ, որն առաջարկում է սնկի փոխարեն ընկույզ հավաքել։ Փոթորիկի պատճառով մոլորվելով անտառում՝ երեխաները գտնում են ինչ-որ տուն և խնդրում են իրենց ներս թողնել գիշերելու համար։ Դուռը բացած կինը նախազգուշացնում է նրանց, որ տանը մարդակեր է ապրում, բայց վայրի գազանների վախից եղբայրները մնում են։ Շուտով հայտնվում է տանտերը, ցանկանում է ընթրել և հանում է կախարդական պայուսակը, որն իրեն սնունդ է տալիս։ Տանը մարդու հոտ զգալով՝ մարդակերը գտնում է մահճակալի տակ թաքնված տղաներին։ Երեխաներին թողնելով տուփի մեջ «նախաճաշի համար»՝ մարդակերը քնում է։ Եղբայրներից կրտսերը, դուրս գալով ճեղքից, չարագործի գոտկատեղից հանում է բանալին և բացում տուփը։ Վերցնելով կախարդական պայուսակը՝ եղբայրները փախչում են տնից։ Արթնանալով՝ մարդակերը նկատում է կորուստը։ Նա հագնում է իր արագավազ կոշիկները, վազում և հասնում է կրտսեր եղբորը, բայց նա այնքան փոքր է, որ սնկերի առաջնորդը նրան թաքցնում է սնկի գլխարկի տակ։ Անարդյունք հետապնդումից հոգնած՝ մարդակերը քնում է։ Օգտվելով դրանից՝ մատնաչափիկը հանում է կոշիկները և կախարդական պայուսակով վերադառնում տուն՝ յուրախություն իր եղբայրների և ծնողների։

Ստեղծողներ
----------

* Սցենարի հեղինակ և ռեժիսոր՝ Օլգա Խոդատաևա
* Օգնական՝ Պ. Նոսով
* Տեխնիկական օգնական՝ Ե. Նովոսելսկայա
* Նկարիչ՝ Պյոտր Նոսով
* Անիմացիոն օգնականներ՝ Գալինա Ֆրոլովա, Բորիս Պետին, Աննա Շչեկալինա, Տատյանա Պուզիրյոա, Լիդիա Ռեզցովա, Վալենտին Մակեև
* Հնչյունային ինժեներ՝ Ս. Ռենսկի
* Օպերատորներ՝ Դ․ Կարետնի, Պ. Լեբեդևա (նկարահանում)
* Կոմպոզիտոր՝ Ալեքսանդր Կրեյն

Տեսաերիզ
--------

1995 թվականին «Союз» ստուդիան թողարկվել է մուլտֆիլմը 4-րդ ժողովածուում՝ «Խոմայի արկածները», «Ամենևին սարսափելի չէ», «Երկու հերոսները», «Դոգադա» և «Չինկը» մուլտֆիլմերի հետ միասին VHS տեսաերիզներով։

Ծանոթագրություններ
------------------

1. ↑  «Մատնաչափիկը» (1938) մուլտֆիլմն Аниматор.ru կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |
**Լևենցովյան գերեզմանատուն Դոնի Ռոստով**, գերեզմանատուն Դոնի Ռոստովում։

Պատմություն
-----------

Լևենցովյան գերեզմանատունը գտնվում է Դոնի Ռոստովի Լևենցովյան շրջանում։ Ամբողջ գերեզմանատեղին զբաղեցնում է 1 հեկտարից մի քիչ ավել։ Հիմնադրման թվականն անհայտ է։ Ներկայումս գերեզմանատունն ունի *չգործողի* կարգավիճակ, այնտեղ կատարում են հուղարկավորումներ դագաղով և աճյունասափորով միայն ընտանեկան գերեզմաններում։

2001 թվականին հանուն ռուսաստանյան նոր մարտիրոսների և խոստովանահայրերի գերեզմանատանը ժամանակավորապես բացվել է եկեղեցի։ Նախատեսվում է կառուցվել լիարժեք քարե տաճար։

Գերեզմանատան տարածքում գտնվում է «Կուբանի 4-րդ գվարդիական կազակական հեծելազորային կորպուսի՝ Դոնի Ռոստովի ազատագրման ժամանակ՝ 1943 թվականի փետրվարի 8-ին հերոսի մահով զոհված կազակների հիշատակին նվիրված հուշարձան»։ *Հաղթանակի* տարելիցի ժամանակ այստեղ տեղադրվել է նոր կռածո ցանկապատ և հարակից տարածքներում տարվել է բարեգործական աշխատանքներ։

Գործունեություն
---------------

Աշխատանքային ժամեր. մայիս-սեպտեմբեր ամիսներին ամեն օր ժամը 09:00 մինչև 19:00, հոկտեմբեր-ապրիլ ամիսներին՝ 09:00 մինչև 18:00։

Ծանոթագրություններ
------------------

1. ↑  Левенцовское кладбище
2. ↑  Ливенцовское кладбище (Ростов-на-Дону)
3. ↑  Ростов-на-Дону. Церковь Новомучеников и исповедников Церкви Русской
4. ↑  «Левенцовское кладбище». Արխիվացված է օրիգինալից 2017 թ․ հունվարի 6-ին. Վերցված է 2017 թ․ հունվարի 7-ին.
5. ↑  К 71-й годовщине Победы в Ростове-на-Дону ведётся ремонт памятников героям Великой Отечественной войны

Արտաքին հղումներ
----------------

* Լևենցովյան գերեզմանատուն, Դոնի Ռոստով
**Մերսեդես Ռոդրիգես Լամբրե** (իսպ.՝ Mercedes Rodríguez Lambre, հոկտեմբերի 5, 1992(1992-10-05), Լա Պլատա, Արգենտինա), արգենտինացի դերասանուհի, պարուհի և մոդել։

Կենսագրություն
--------------

Մերսեդես Լամբրեն ծնվել է հոկտեմբերի 5-ին 1992 թվականին Բուենոս Այրես նահանգի Լա Պլատա քաղաքում, որտեղ նա սկսել է զբաղվել երգով և պարով։ Նա սովորել է դերասանական արվեստ Լիտո Կրուսի, Գաստոն Մարիոնի, Աուգուստո Բրիտեսի և Մոնիկա Բրունի հետ միասին։ Չորս տարվա ընթացքում նա Լա Պլատայում երգի դասեր է վերցրել պրոֆեսոր Գաբրիել Գյանգրանտեի մոտ։

Մերսեդեսը նաև ուսումնասիրել է ջազ, փողոցային և իսպանական պարեր։

17 տարեկանում նա դարձել է մոդել, պայմանագիր է կնքել *Utilísima estilo* հետ։ Կարիերան հեռուստատեսությունում սկսվել է «Վիոլետա» հեռուստասերիալից (2012 թվականին)։

Լյուդմիլայի դերի համար երիտասարդական հեռուստասերիալի Disney ալիքում «Վիոլետա»-ն արժանացել է Kids' Choice Awards մրցանակի «Իմ սիրած ոճրագործ» կատեգորիայում (2012)։ 2016 թվականին կկայանա «Տինի։ Վիոլետայի նոր կյանքը» ֆիլմի պրեմիերան։ Ինչպես նաև սկսվեց «Հեյդի բարի գալուստ տուն» սերիալի նկարահանումները։ Սերիալի պրեմիերան նախատեսվում է 2017 թվականի մարտին։ Ինչպես նաև մասնակցում են «Կարդենիո» պիեսայի մեջ։

Անձնական կյանք
--------------

2011-2012 թվականներին, նա հանդիպել է իսպանիացի դերասան և երգիչ Պաբլո Էսպինոզանի հետ։ 2012-2015 թվականներին, նա հանդիպել է Մեքսիկայի դերասան և երգիչ Կսաբիոն Պոնսե Դե Լեոնի հետ։

Ծանոթագրություններ
------------------

1. ↑  «Mercedes Lambre» (իսպաներեն). www.jorgegalli.com.ar. Վերցված է 2014 թ․ ապրիլի 20-ին.
2. ↑  «Disney Channel presenta a los protagonistas de Violetta». *Cine3.com* (Spanish). 2011 թ․ դեկտեմբերի 22. Արխիվացված է օրիգինալից 2013 թ․ ապրիլի 13-ին. Վերցված է 2012 թ․ հունիսի 1-ին.`{{cite web}}`: CS1 սպաս․ չճանաչված լեզու (link)
3. ↑  «Nickelodeon — Kids' Choice Awards Argentina 2012 — Ganadores». Արխիվացված է օրիգինալից 2012 թ․ ապրիլի 7-ին. Վերցված է 2017 թ․ փետրվարի 9-ին.
4. ↑  «Pablo Espinosa y Mechi Lambre, de 'Violetta', ¡salen juntos!» (իսպաներեն). www.revistacomotu.com. October 2012. Արխիվացված է օրիգինալից 2014 թ․ ապրիլի 10-ին. Վերցված է 2014 թ․ հունիսի 24-ին.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ · Last.fm · SoundCloud |
|  |
| Թեմատիկ կայքեր | Allmusic · AlloCiné · ČSFD · Discogs · Internet Movie Database · ԿինոՊոիսկ · MusicBrainz · Rotten Tomatoes |
|  |
| Չափորոշչային վերահսկողություն | BNF: 167666236 · GND: 1207478113 · ISNI: 0000000436572158 · VIAF: 310502290 · WorldCat VIAF: 310502290 |

 |
**Մանայլի** (ռուս.՝ Манайли), գետ Ռուսաստանում, հոսում Բաշկորտոստան հանրապետությունում։ Գետաբերանը տեղակայված է Զիլիմ գետի աջ ափին՝126 կմ հեռավորության վրա։ Գետի երկարությունը 21 կմ է։

Ջրային գրանցամատյանի տվյալներ
-----------------------------

Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։

Տվյալներն ըստ ջրային ռեսուրսների ֆեդերատիվ տեսչության<ref name='МПР России'>«Государственный водный реестр РФ: Ассель (Альбаевка)». Արխիվացված օրիգինալից 2012 թ․ հուլիսի 16-ին. Վերցված է 2015 թ․ ապրիլի 22-ին.</ref.

* *Ջրային օբյեկտի, պետական ջրային գրանցման կոդը* - **10010200712111100018838**
* *Հիդրոլոգիական ուսումնասիրությունների կոդը* - **111101883**
* *Ավազանի կոդը* - **12.01.00.006**
* *Հիդրոլոգիական ուսումնասիրությունների հատորի համարը* - **03**
* *Թողարկումն ըստ հիդրոլոգիական ուսումնասիրությունների* - **0**

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |

Արտաքին հղումներ
----------------

* ՌԴ ջրային ռեսուրսների էկոլոգիան Archived 2015-05-26 at the Wayback Machine.
**Կերես**, **Ցերերա**  (լատին․՝ Cerēs, Cereris), հռոմեական դիցաբանության բերքատվության և հողի բերրիության աստվածուհին (հաճախ Աննոնա աստվածուհու հետ միասին համարվել է հունձքի հովանավորը)։ Նրան պատկերել են որպես հրաշագեղ մայրաստվածություն` մրգերը ձեռքերին։ Սատուրնի և Օպսի երկրորդ դուստրը (հունական դիցաբանության մեջ նրան համապատասխանում է Դեմետրան)։

Անծանոթկնոջ մահարձան պատկերված Կերեսի տեսքով, Լուվր
Յուպիտերի, Պլուտոնի, Նեպտունի, Յունոնայի և Վեստայի քույրը։ Աստվածուհու միակ դուստրը Պրոսերպինան էր, որի հայրն էր Յուպիտերը։
Դեմետրայի և Պերսեփոնեի առևանգման լեգենդն ընկած է Միջերկրական ծովի ափին ավելի քան 2000 տարի տարածված Էլեվսինյան միսթերիաների հիմքում։ Աստվածուհի-մայրը փնտրել է իր առևանգված աղջկան, ինչի պատճառով նա ոչ մի կերպ չի կարողացել կատարել իր` «մարդկությանը սնունդ ու կյանք տալու» գործառույթը։ Դեմետրայի տխրությունից բնությունը թառամում է։ Յուպիտերը, վախենալով, թե կյանքը երկրի վրա կարող է ավարտվել, հրամայում է Պլուտոնին գետնի տակից կես տարով Պրոսերպինային վերադարձնել իր մորը` Կերեսին, այդ պահին սկսվում է գարունը և բնությունը սկսում է ծաղկել, Պրոսերպինայի գնալով Կերեսը տխրում է, և գալիս է աշունը, բնությունը թոշնում է։

Բաքոսը և Կերեսը նիմֆաների և սատիրների
Պտղաբերության այդ աստվածուհին չէր հանդուրժում սովյալ երեխայի տեսքը։ Կերեսը հոգ է տանում որբացած կամ լքված երեխաների մասին։
Կերեսի անունով անվանվել է Սերես կամ Ցերերա գաճաճ մոլորակը Արեգակնային համակարգի աստերոիդների գոտում։

Ծանոթագրություններ
------------------

1. ↑  «Ceres». *The American Heritage Dictionary of the English Language*. 2014.
2. ↑  «Ceres». *Oxford Dictionaries*. Արխիվացված է օրիգինալից 2014 թ․ նոյեմբերի 3-ին. Վերցված է 2020 թ․ հուլիսի 19-ին.
3. ↑  Room, Adrian, *Who's Who in Classical Mythology*, p. 89-90. NTC Publishing 1990. 0-8442-5469-X.

Տես նաև
-------

* Դեմետրա
* Մայր Հող
* Ցերեալիաներ
* Տելլուս

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Դասական հնությունների իրական բառարան · Կրուգոսվետ · Մեծ կատալոնական · Մեծ նորվեգական · Universalis |
|  |
| Չափորոշչային վերահսկողություն | BNF: 124415059 · GND: 118862294 · LCCN: no2014048156 · SUDOC: 033558922 · VIAF: 15567160, 205846747 · WorldCat VIAF: 15567160, 205846747 |

 |
**Կարեն Անկերստեդ** (դան․՝ Karen Ankersted, հուլիսի 18, 1859(1859-07-18), Ishøj Parish, Իշեջի քաղաքապետարան, Մայրաքաղաքային տարածաշրջան, Դանիա - նոյեմբերի 6, 1921(1921-11-06), Կոպենհագեն, Դանիա), դանիացի ուսուցիչ, երկրի առաջին կին քաղաքական գործիչներից մեկը։ Նա եղել է այն առաջին չորս կանանցից մեկը, որ ընտրվել են Ֆրեդրիկսբերգ քաղաքի քաղաքային խորհրդի կազմում 1909 թվականին, ինչպես նաև եղել է այն առաջին չորս կանանցից մեկը, որ 1918 թվականին ընտրվել են Ֆոլկետինգի կազմում (Դանիայի ազգային խորհրդարան)։

Կենսագրություն
--------------

Կարեն Մարիա Անկերստեդը ծնվել է 1859 թվականի հուլիսի 18-ին, Իսհոյ քաղաքում։ Ֆերմեր Նեիլս Հանսենի (մահացել է 1885 թվականին) և Մարի Նիելսենի (1822-1869) դուստրն է։ Դաստիարակվել է Կոպենհագենում, խորթ մոր` Հաննե Կոպի կողմից, որն ուսուցչուհի էր։ Տեստրափ ազգային ավագ դպրոցն ավարտելուց հետո նա մասնավոր ուսուցչի դասընթաց է անցել Ն. Զալեի դպրոցում` 1881 թվականին ավարտելով այն։

1883-1888 թվականներին նա դասավանդել է Քրիստիանշավնում` աստիճանաբար ընդունելություն գտնելով Կոպենհագենի քաղաքապետարանի դպրոցական հարցերով ղեկավարության մոտ։ Արդյունքում նա դասավանդել է Գասվարկսվեյեն և Հադերսլեվգադե դպրոցներում մինչև 1916 թվականը, երբ ստիպված է եղել առողջական խնդիրների պատճառով թողնել աշխատանքը։

Կարեն Անկերստեդը
Չնայած իր բավականին պահպանողական հայացքներին` Անկերստեն աջակցել է կանանց իրավունքների պաշտպանությանը, սակայն չի մասնակցել ակտիվիստների կազմակերպած երթերին։ Նա ակտիվ մասնակցություն է ունեցել Կոպենհագենի ուսուցիչների քաղաքային ասոցիացիայի ստեղծմանը 1891 թվականին՝ դրա նախագահը դառնալով երկու անգամ` 1905-1906 և 1910-1912 թվականներին։ Նաև ակտիվ է եղել Կանանց խորհրդում։

Քաղաքական հարթակում նա պահպանողական էր, Հյորյե կուսակցության անդամ, որը 1915 թվականին դարձել է Պահպանողական ժողովրդական կուսակցություն։ 1909 թվականի ապրիլի 1-ին ընտրվել է Ֆրեդրիկսբերգի քաղաքային խորհրդի անդամ, որի կազմում է եղել մինչև 1918 թվականի նոյեմբեր։

1918 թվականին Օրհուսից ընտրվել է խորհրդարանի անդամ, երբ կանայք առաջին անգամ ընտրություններին մասնակցելու հնարավորություն են ստացել։ Նա այն չորս կանանցից մեկն էր, որ այդ տարի դարձել է խորհրդարանի անդամ, մյուս կանայք Հելդա Լասենը, Էլնա Մունխը և Մաթիլդե Մալինգ Հաուսշուլցն էին, բոլորը` Կոպենհագենից։

1920 թվականի ապրիլին նա չի վերընտրվել։

Մահացել է 1921 թվականի նոյեմբերի 6-ին, Կոպենհագենում։

Ծանոթագրություններ
------------------

1. 1 2 3 4  Haastrup, Lisbeth. «Karen Ankersted (1859 - 1921)» (Danish). Kvinfo. Վերցված է 2018 թ․ նոյեմբերի 9-ին.`{{cite web}}`: CS1 սպաս․ չճանաչված լեզու (link)
2. 1 2 3  «Pionerne» (Danish). Frederiksberg Kommune. 2013 թ․ հոկտեմբերի 25. Արխիվացված է օրիգինալից 2019 թ․ ապրիլի 20-ին. Վերցված է 2018 թ․ նոյեմբերի 9-ին.`{{cite web}}`: CS1 սպաս․ չճանաչված լեզու (link)
3. ↑  «"Kvinde, Gaa hen og stem!": 100 år med kvinder i politik» (Danish). Folketinget. Վերցված է 2018 թ․ նոյեմբերի 9-ին.`{{cite web}}`: CS1 սպաս․ չճանաչված լեզու (link)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Կարեն Անկերստեդ** կատեգորիայում։ |
Մետաքսից գործած սփռոց
**Սփռոց** (*ծածկոց* *սեղանածածկ*։ *Սեղան* և մաքուր, մաքրել, բառացի՝ մաքուր սեղան։ Սովորաբար տեքստիլից, կամ գործվածքե հատուկ պարագա է, որով ծածկում են սեղանը։ Սփռոցը մի քանի գործառույթ է իրականացնում․

* պաշտպանում է սեղանի թանկարժեք մակերեսը (թանկ փայտանյութից, մարմարից) կեղտոտվելուց և վնասվելուց
* Ծածկում է սեղանի մակերեսի թերությունները
* Հանդիսանում է ներքին հարդարանքի պարագա։

Սփռոցները պատրաստում են առավելապես բամբակե կամ վուշե կտորներից։ 19-րդ դարում հայտնի էին թավշե սփռոցները։ 20-րդ դարի երկրորդ կեսին տարածված էին մոմլաթե սփռոցները։ Ներկայումս արտադրվում են տարբեր սփռոցներ․ թղթե՝ միանգամյա օգտագործման, ինչպես նաև ժակարդե, թեֆլոնե և սատինե։

Սփռոցներն օգտագործվում են ոչ միայն որպես սեղանի պաշտպանական և թերությունները ծածկող, այլ որպես էսթետիկ միջոցներ։

Գրականության մեջ
----------------

|  |  |  |
| --- | --- | --- |
|  | Սաքանի կինը սփռոցը գցեց, շարեց հաց, պանիր, մածուն։ Սաքանը մոտեցավ սփռոցին, հացի լավ տեղերից կտրեց, Ասյայի առաջ դրեց, ուզեց մածնի ամանն էլ դնի նրա մոտ, բայց քաշվեց, ամանը ետ տվավ։- Մթնաձորի «չարք», Ակսել Բակունց |  |

Ծանոթագրություններ
------------------

1. ↑  Տես Ֆասմերի բառարանում։
2. ↑  Льняная скатерть — элегантно и практично

Գրականություն
-------------

* Книга:Товарный словарь|Скатерти|VIII|177—184

|  |  |
| --- | --- |
|  | Տես՝ ***скатерть*** Վիքիբառարան, բառարան և թեզաուրուս |
**Թե ինչու նապաստակը միս չի ուտում**, լեհական ժողովրդական հեքիաթ։

Սյուժե
------

Կար ժամանակ, որ ոչ միայն նապաստակը, այլ աղվեսն էլ միս չէր ուտում։ Մի օր աղվեսին մոտենում է գայլն ու առաջարկում, որ աղվեսը նրա մոտ աշակերտ լինի, նույնպես միս ու լյարդ ուտի, աղվեսն էլ համաձայնվում է։ Միասին մի մարգագետին են գնում ու տեսնելով, որ այդտեղ մի ձի է արածում,
թաքնվում են թփերի հետևում։ Գայլն աղվեսին մի քանի հարց է տալիս ու ասում, որ արդեն հարձակվելու ճիշտ ժամանակն է։ Միասին հարձակվում են ձիու վրա ու հոշոտում նրան։ Դրանից հետո գայլն ու աղվեսը հարձակվում են ոչխարի, կովի վրա, և աղվեսը մտածելով, որ արդեն միայնակ կարող է որսի գնալ, հեռանում է գայլից։ Գնում է, տեսնում նապաստակը մարգագետնում բողբոջ է ուտում, նրան ասում է, որ միսն ավելի համեղ է, և ուտելիս էլ ուժ է տալիս, և եթե նապաստակն էլ միս ուտեր, ամենահզոր ու ուժեղ շնից էլ ուժեղ կլիներ։ Աղվեսն առաջարկում է, որ նապաստակը նրա աշակերտը դառնա, նապաստակն էլ համաձայնվում է։ Միասին մի դաշտ են գնում ու տեսնելով, որ դաշտում մի ձի է արածում, թաքնվում են թփերի հետևում։ Աղվեսը նապաստակին մի քանի հարց է տալիս, հետո նրանք միասին հարձակվում են ձիու վրա, բայց քանի որ ձին աղվեսին նկատած է լինում, պատրաստ կանգնում ու սպասում է աղվեսին, և երբ աղվեսը հարձակվում է ձիու վրա, ձին իր սմբակներով այնպես է աղվեսին հարվածում, որ աղվեսի շունչը միանգամից փչում է։ Նապաստակը դա տեսնելով վախից դողալով մտածում է, որ ավելի լավ է` նա ամբողջ կյանքում բողբոջ ու խոտ ուտի, քան թե` ճակատը սմբակի բաժին դառնա, և այդ օրվանից նապաստակը մսի համը ոչ մի գնով չի ուզում փորձել։

Կերպարներ
---------

* Նապաստակ
* Աղվես
* Գայլ
* Ձի

Ծանոթագրություններ
------------------

1. ↑  Լեհական ժողովրդական հեքիաթներ, կազմող` Ռ. Ղարագյոզյան, Երևան,
2006, էջ 18
2. ↑  Почему заяц мяса не ест — польская народная сказка

Արտաքին հղումներ
----------------

* Почему заяц мяса не ест — польская народная сказка
* Почему заяц мяса не ест Archived 2022-05-16 at the Wayback Machine.
**Գիյոմ Շեն** (ֆր.՝ Guillaume Chaine, հոկտեմբերի 26, 1986(1986-10-26), Կոլոմբ), ֆրանսիացի ձյուդոիստ, որը հանդես է գալիս մինչև 73 կիլոգրամ քաշային կարգում։ Օլիմպիական չեմպիոն (2020, խմբային մրցաշար)։

Կենսագրություն
--------------

Գիյոմ Շենը ծնվել է 1986 թվականի հոկտեմբերի 26-ին Փարիզում։ Ձյուդոյով սկսել է զբաղվել 4 տարեկան հասակում Ռեյունյոնում։

Սպորտային կարիերա
-----------------

Գիյոմ Շենը ելույթ էր ունենում 2008 թվականից 73 կիլոգրամ քաշային կարգում։2014 թվականին հաղթել է Ֆրանսիայի առաջնությունում։ 2015 թվականինդուրս է եկել Տյումենում կայացած Մեծ սաղավարտի եզրափակիչ և պարտվել է Ուալի Կուրժևային։ 2017 թվականին առաջին անգամ մասնակցել է Եվրոպայի առաջնությանը, բայց դուրս է մնացել երկրորդ ռաունդից։

2018 թվականի աշխարհի առաջնության 1/8 եզրափակչում պարտվել է ճապոնացի Սոիթի Հասիմոտոյին։ Թիմային հաշվով ֆրանսիացիները դուրս են եկել եզրափակիչ և պարտություն են կրել Ճապոնիայի հավաքականից։ 2019 թվականին Եվրոպայի առաջնությունը կայացել է Եվրոպական խաղերի շրջանակում Մինսկում։ Շենը դուրս է մնացել առաջին ռաունդից՝ պարտվելով ռուս մարզուհի Դենիս Յարցևին։ Երկու ամիս անց Տոկիոյի աշխարհի առաջնությունում հաղթել է առաջին երեք գոտեմարտերում, սակայն դուրս է մնացել 1/8 եզրափակչից՝ կրկին պարտվելով Յարցևին։ Խմբում մրցաշարային աղյուսակում երեք հաղթանակ է տարել, բայց եզրափակչում զիջել է ճապոնացի Սյոհեյ Օնոյին։ Ինչպես և նախորդ տարում, Ֆրանսիայի հավաքականը նվաճել է արծաթ։ COVID-19 համավարակի պատճառով հարկադիր ընդմիջումից հետո Շենը մասնակցել է Պրահայի Եվրոպայի առաջնությանը, որտեղ 1/8 եզրափակչում զիջել է շվեյցարացի Նիլս Ստամպին։ 2021 թվականին Լիսաբոնում կայացած Եվրոպայի առաջնությունում նա առաջին գոտեմարտում պարտվել է իտալացի Ջովանի Էսպոզիտոյին։ Երեք ամիս անց Տոկիոյի Օլիմպիական խաղերում անհատական մրցաշարում նա երկրորդ մրցաշրջանում պարտվել է օլիմպիական չեմպիոն վրացի Լաշա Շավդաթուաշվիլիին։ Թիմային հաշվարկում նա ոսկե մեդալ է նվաճել այն բանից հետո, երբ ֆրանսիացիները եզրափակչում հաղթել են ճապոնացիներին։ Շենը քառորդ եզրափակչում հաղթել է իսրայելցի Տոհար Բութբուլին, իսկ կիսաեզրափակչում՝ հոլանդացի Թորնիկե Ցյակադոեին։ Եզրափակչում նա պետք է հանդես գար Սյոհեյ Օնոյի դեմ վերջին մարտում, բայց արդեն առաջին հինգ գոտեմարտերում ֆրանսիացիները հավաքել են չորս միավոր՝ ապահովելով իրենց ոսկե մեդալ, դրա համար Շենի և Օնոյի գոտեմարտը չի կայացել ։

Ծանոթագրություններ
------------------

1. 1 2  «Judo CHAINE Guillaume». *Tokyo 2020 Olympics* (անգլերեն). Արխիվացված օրիգինալից 2021 թ․ օգոստոսի 4-ին. Վերցված է 2021 թ․ օգոստոսի 12-ին.
2. 1 2 3  «Guillaume Chaine». *judoinside.com* (անգլերեն). Արխիվացված օրիգինալից 2021 թ․ օգոստոսի 4-ին. Վերցված է 2021 թ․ օգոստոսի 12-ին.
3. ↑  «Judo - Mixed Team - Medallists» (PDF). *Tokyo 2020* (անգլերեն). 2021 թ․ հուլիսի 31. Արխիվացված (PDF) օրիգինալից 2021 թ․ հուլիսի 31-ին. Վերցված է 2021 թ․ հուլիսի 31-ին.
4. ↑  «Judo - Japan vs France - Final Results». *Tokyo 2020* (անգլերեն). Արխիվացված օրիգինալից 2021 թ․ օգոստոսի 2-ին. Վերցված է 2021 թ․ հուլիսի 30-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | EspritBleu · IFJ · JudoInside |

 |
**Քիմիական հատկությունները** նյութերի (քիմիական տարրերի, պարզ նյութերի, քիմիական միացությունների) այն առանձնահատկություններն են, որոնք առնչություն ունեն քիմիական գործընթացների հետ, այսինքն` արտահայտվում են քիմիական ռեակցիաներում և ուղղակի ազդեցություն են ունենում ռեակցիայի ընթացքի վրա։

Քիմիական հատկություններից են այլ նյութերի հետ փոխազդելու հատկությունը, քայքայումը և դիսոցումը։ Քիմիական տարրի հիմնարար քիմիական հատկություններից մեկը նրա էլեկտրաբացասականությունն է։

Ի տարբերություն ֆիզիկական հատկությունների, քիմիական հատկությունների դեպքում նյութերի ռեակցիոնունակությունը չի կարելի համեմատել որևէ չափելի մեծության հետ։ Ռեակցիոնունակության հատկությունը բնութագրելու համար հարկավոր են մի շարք չափանիշներ, որոնցից յուրաքանչյուրը կախված է չափման որոշակի պայմաններից։ Ուստի նյութերի ռեակցիոնունակությունն ընկալվում է ոչ թե որպես անմիջական հատկություն, այլ` քիմիական հետազոտությունների համընդհանուր արդյունք։

Քիմիական հատկությունները կախված են ոչ միայն նրանից, թե ինչ քիմիական տարրերից է կազմված նյութը։ Ռեակցիոնունակությունը կախված է նաև նյութերի մոլեկուլային կառուցվաքծից, (կառուցվածքային իզոմերիա) և տարածական իզոմերիայից (կոնֆորմացիայից)։ Որպես կանոն այն նյութերը, որոնք ունեն նույն կազմությունը և կառուցվածքը, ունեն նույն քիմիական հատկությունները, բացառությամբ այն ռեակցիաների, որոնց ժամանակ այդ նյութերը փոխազդում են մի այլ տարածական կոնֆիգուրացիայի հետ։ Այս տարբերությունը ավելի կարևոր է կենսաքիմիայում։ Օրինակ՝ սպիտակուցի` այլ կենսապես ակտիվ նյութերի հետ փոխազդեցության ունակությունը կարող է կախված լինել փոփոխվելու իր կարողությունից։

Ծանոթագրություններ
------------------

1. ↑  William L. Masterton, Cecile N. Hurley, "Chemistry: Principles and Reactions", 6th edition. Brooks/Cole Cengage Learning, 2009, p.13 (Google books)
2. ↑  С. Т. Жуков. Химия 8-9 класс
3. ↑  *А.А Печенкин* История науки в философском контексте. — 2007. — С. 42-43.
**Զաքաթ** (արաբ․՝ زكاة‎ ‎‎), հարկահավաքություն իսլամում, իսլամի հիմնասյուներից մեկը։ Համարվում է կարիքավոր մուսուլմաններին տրվող հարկ։ Մուսուլման իրավագետներն այս տերմինը բացատրում են որպես «մաքրում» (վճարելը «մաքրում է», հարստությունն օգտագործելը անմեղ գործ է)։

Անվանում
--------

Եվրոպացի հետազոտողները գտնում են, որ այդ տերմինը փոխառնված է հին հրեերենից՝ զաքութ բառից (բարեգործ), բառի ուղղագրությունը նրա փոխառնման մասին, բայց բացառված չէ նաև արաբ-քրիստոնյաների միջոցով սիրիական լեզվից ներթափանցումը։ Գենետիկորեն զաքաթը կապված է նախաիսլամական ցեղային ավանդույթի հետ, թե ինչպես էր բաժանվում ձեռք բերված ավարը ստեղծվում ցեղի ինքնատիպ մի փոխօգնության «ֆոնդ»։ Մեքքայական սուրաներում զաքաթը նշանակում էր բարեգործություն, նյութական օգնություն, ողորմություն կարիքավոր մարդկանց համար։

Պատմություն
-----------

Կանոնավոր կերպով հարկահավաքությունը, սկսվել է անմիջապես Հիջրայից հետո (622)։ Սակայն դատելով այն բանից, որ օգնության իրավունք ունեցողների ցուցակը ի հայտ եկավ միայն ժամանակի առումով Ղուրանի նախավերջին սուրայում, նշանակալի գումարներ տրվեցին միայն բեդվինների հետ համաձայնագիր կնքելուց հետո (630 թվական, Մեքքա մտնելուց հետո)։ Զաքաթի որոշվում էր ամեն անգամ տարբեր ձևով, այլ ոչ թե մեկ սկզբունքով։ Զաքաթ վճարել չցանկանալը Մուհամմադի մահվանից հետո առ-ռիդի պատճառներից մեկն էր համարվում։ Զաքաթի կարգավորումը վերաբերում է Օմարի կառավարման շրջանի (634-644) սկզբներին։ Զաքաթ վճարում էին միայն աշխատունակ չափահաս մարդիկ.

1. ցանքատարածություններից
2. խաղողի և արմավենու այգիներից
3. անասնապահությունից
4. ոսկուց և արծաթից
5. այլ ապրանքներից

Հողագործությունից գանձվող մինիմումը (նիսաբ) 5 վասկ է (975 կգ), անասնապահությունից՝ 5 ուղտ, 20 կով կամ 40 ոչխար (ձիերը և ստրուկները հարկվում էին միայն վաճառքի ժամանակ), ոսկուց և արծաթից՝ 20 դինար կամ 200 դիրհամ, ապրանքներից՝ ըստ դրա գնի։ Ցածրակարգ մետաղադրամներն ընդունվում էին ըստ դրանց մեջ թանկարժեք մետաղի պարունակության։ Կանացի զարդերը, զենքերի ոսկյա և արծաթե մասերը հաշվի չէին առնվում։

Հավաքված գումարները տնօրինվում էին կադիների կողմից և պետք է ծախսվեին 1 տարվա ընթացքում և միայն այն շրջանում, որտեղից հավաքվել էին. բացառություն էին կազմում այն միջոցները, որոնք նախատեսված էին գազիների համար։ Զաքաթից օգնություն ստանալու իրավունք ունեին չունևորները, թշվառները, զաքաթ հավաքողները, մարդիկ, ովքեր հատուկ խրախուսման էին արժանի (շատ անորոշ կատեգորիա), մուքաթաբները, անվճարունակ պարտապանները, եկվորները, որոնք միջոցներ չունեին տուն վերադառնալու համար։ Ընդհանուր առմամբ զաքաթ հասկացության տակ հասկացվում էր հարկ անասնապահությունից, ապրանքներից և դրամից։

Տես նաև
-------

* Իսլամի հիմնասյուներ
* Հավատի հիմքեր

Աղբյուրներ
----------

* Ислам, энциклопедический словарь; Москва, 1991

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Ուղղափառ |
|  |
| Չափորոշչային վերահսկողություն | BNF: 12412338b · GND: 4240251-7 · LCCN: sh85149587 · NDL: 00574569 |

 |
**Ֆարհադ Շամսի օղլի Բադալբեյլի** (ադրբ.՝ Fərhəd Şəmsi oğlu Bədəlbəyli, դեկտեմբերի 27, 1947(1947-12-27), Բաքու, Ադրբեջանական ԽՍՀ, ԽՍՀՄ), ադրբեջանցի դաշնակահար, Ադրբեջանական ԽՍՀ վաստակավոր արտիստ (1972), Ադրբեջանական ԽՍՀ ժողովրդական արտիստ (1978), Պետական Մրցանակի Դափնեկիր (1986), ԽՍՀՄ ժողովրդական արտիստ (1990) , Ուզեիր Հաջիբեկովի անվան Բաքվի երաժշտական ակադեմիայի ռեկտոր;

Կենսագրություն
--------------

Ֆարհադ Բադալբեյլին ծնվել է 1947 թվականի դեկտեմբերի 27-ին Բաքվում, հայտնի ռեժիսորը, Ադրբեջանի ԽՍՀ ժողովրդական արտիստ ՛Շամսի Բադալբեկլիի ընտանիքում։ 1965-1969 թվականներին սովորել է Հաջիբեկովի անվան Ադրբեջանի պետական կոնսերվատորիայում։ 1969-1971 թվականներին սովորել է Չայկովսկու անվան Մոսկվայի պետական կոնսերվատորիայի ասպիրանտուրայում։ 1986-1989 թվականներին եղել է Ադրբեջանի երաժշտական ընկերության վարչության նախագահի առաջին պատգամավորը։ Ֆարհադ Բադալբեյլիի նախաձեռնությամբ ստեղծվեց Բաքվի արվեստի կենտրոնը։ 1987-1996 թվականներին եղել է կենտրոնի նախագահ։ Այնուհետև նա ստեղծեց Ադրբեջանի երաժշտական աշխատողների միությունը։ 1989 թվականից նա այս միության ղեկավարն է։

1995 թվականից հանդիսանում է «Ադրբեջանի մշակույթի բարեկամներ» հիմնադրամի անդամ։ 1971 թվականից Ֆարհադ Բադալբեյլին դասավանդում է Ադրբեջանի պետական կոնսերվատորիայում։ (1976-դոցենտ, 1983-պրոֆեսոր). 1991 թվականից Ֆարհադ Բադալբեյլին եղել է Բաքվի երաժշտական ակադեմիայի ռեկտոր։

Կոչումներ ու պարգևներ
---------------------

* Ադրբեջանական ԽՍՀ վաստակավոր արտիստ (1972)
* Ադրբեջանական ԽՍՀ ժողովրդական արտիստ (1978)
* ԽՍՀՄ ժողովրդական արտիստ (1990)
* «Պատվի նշան» օրդեն(1997)
* Ադրբեջանի ԽՍՀ Գերագույն Խորհրդի պատվավոր հրամանագիր (24.02.1979)
* Պետական Մրցանակի Դափնեկիր(1986)
* պրոֆեսոր(1983)
* Ֆրանսիական գրականության և արվեստի շքանշան - (2000)

Տես նաև
-------

* Աղաբաջի Ռզաևա
* Աֆրասիաբ Բադալբեկլի
* Հաջի Խանմամեդով
* Ջովդեթ Հաջիև
* Ռաուֆ Հաջիև

Ծանոթագրություններ
------------------

1. ↑  Ֆարհադ Շամսի օղլի Բադալբեյլի
2. ↑  Указ Президента СССР от 6 ноября 1990 г. N УП-986 «О присвоении почетного звания „Народный артист СССР" тов. Бадалбейли Ф. Ш.»
3. ↑  Известный пианист и композитор Фархад Бадалбейли даст концерт в Париже | Культура | «Новости-Азербайджан» (չաշխատող հղում)
**Նիժնի Տագիլի առաջին կոմերիտականների հուշարձան** (ռուս.՝ Памятник первым комсомольцам Нижнего Тагила), հուշարձան Ռուսաստանի Դաշնության Սվերդլովսկի մարզի Նիժնի Տագիլ քաղաքում։ Տեղադրվել է Երիտասարդության հրապարակում (Լենինի պողոտա), քաղաքի Լենինյան շրջանում։

Պատմություն
-----------

Առաջին կոմերիտականների հուշարձանը պատկերում է շինելներով և թիկունքում հրացաններով աղջկա և բուդյոնովկայով տղայի։ Նրանք նայում են հակառակ ուղղություններով, ձեռք ձեռքի են տվել, պատկերված են դինամիկ շարժման մեջ և մարմնավորում են երկրի երիտասարդությունը և կոմերիտական հերոսներին, որոնք պատրաստ են պաշտպանելու իրենց Հայրենիքը։

Հուշարձանը պատրաստված է մետաղից և տեղադրված է ոչ մեծ պատվանդանի վրա։ Նրա հեղինակը քանդակագործ-կոթողագործ, 1982 թվականից նկարիչների միության անդամ Անատոլի Գլեբովիչ Նևերովն է։

Քանդակային հորինվածքի հանդիսավոր բացումը տեղի է ունեցել 1981 թվականի հոկտեմբերի 29-ին։ 2006 և 2008 թվականներին հուշարձանն անցել է վերանորոգման-վերականգնողական աշխատանքներ։

Տագիլցիները հուշարձանը կոչել են «Ռոմեո և Ջուլիետ»։ Այն ճանաչվել է կոթողային արվեստի տեղական նշանակության հուշարձան։ Ամեն տարի ՀամԼԿԵՄ ծննդյան օրը տոնական երթը, որը գլխավորում են Նիժնի Տագիլի վարչակազմի առաջին դեմքերը, հուշարձանի մոտ ծաղիկներ է դնում։

Աղբյուրներ
----------

* «Памятник первым комсомольцам Тагила». www.artmnt.ru. Վերցված է 2014 թ․ մարտի 21-ին.
* «Памятник первым комсомольцам». ЕкатГид. Վերցված է 2014 թ․ մարտի 21-ին.
* «Памятник первым комсомольцам Нижнего Тагила». Досуг Тагила. Արխիվացված է օրիգինալից 2014 թ․ մարտի 22-ին. Վերցված է 2014 թ․ մարտի 21-ին.
* «Памятник «Первым комсомольцам Нижнего Тагила»». Городской портал Нижнего Тагила TagilCity.ru. 2012 թ․ հոկտեմբերի 17. Արխիվացված է օրիգինալից 2014 թ․ մարտի 22-ին. Վերցված է 2014 թ․ մարտի 21-ին.
|  |
| --- |
| **Գազ ոսկեզօծ** |
| Գազ ոսկեզօծԳազ ոսկեզօծ |
|
| **Դասակարգում** |
| **Թագավորություն** | Բույսեր (Plantae) |
| **Ենթատիպ** | Սերմնավոր բույսեր (Spermatophytes) |
| **Կարգ** | Բակլածաղկավորներ (Fabales) |
| **Ընտանիք** | Բակլազգիներ (Fabaceae) |
| **Ենթաընտանիք** | Բակլայիններ (Faboideae) |
| **Տրիբա** | *Galegeae* |
| **Ցեղ** | **Astracantha** |
| **Տեսակ** | **Գազ ոսկեզօծ** *(A. aurea)* |
|
| **Միջազգային անվանում** |
| ***Astracantha aurea***Podlech, 1983 |

**Գազ ոսկեզօծ** (լատին․՝ Astragalus aureus), բակլազգիներ ընտանիքի, գազ ցեղի բույս։

Նկարագրություն
--------------

Տերևաթափ թուփ է կամ թփիկ, 40-50 սմ բարձրությամբ, շատ փշոտ է։ Ճյուղերը մազմզուկապատ են և խիտ տերևակալած։ Տերևները երկարավուն-ձվաձև են, մազմզուկապատ զույգ փետրաձև, տերևի առանցքն ավարտվում է փշով։ Ծաղիկները նստադիր են, ոսկեգույն, հավաքված 2-15-ական՝ կազմելով յուրահատուկ ծաղկաբույլեր։ Ունդը կլորավուն է կամ ձվաձև, մեծ մասամբ մեկ սերմ է պարունակում։

Տարածվածություն
---------------

Տարածված է Կովկասում, Իրանում և Փոքր Ասիայում։ Հայաստանում հանդիպում է Ախուրյանի վերին հոսանքներում, Տաշիրի, Ստեփանավանի շրջաններում, Արագածում, Սևանի ավազանում, Գեղարդում, Վայքում, Զանգեզուրում, Մեղրիում։ Աճում է միջին և վերին լեռնային գոտիներում, չոր, քարքարոտ և խճապատ թեքությունների վրա։ Շատ փոփոխական տեսակ է։ Տարբեր վայրերում առանձնյակները միմյանցից զգալիորեն տարբերվում են։ Կովկասում և Հայաստանում մեծ տարածություններ է գրավում։ Աչքի է ընկնում արտակարգ չորադիմացկունությամբ։ Թուփը երբեմն բարձիկանման է։ Հողային պայմանների նկատմամբ պահանջկոտ չէ։ Լուսասեր է և շոգադիմացկուն, բայց լավ է աճում նաև ստվերոտ վայրերում։ Ապրում է 40-50 տարի։

Կիրառություն
------------

Չափազանց արժեքավոր խեժատու բույս է։ Խեժն օգտագործվում է տեխնիկայում և բժշկության մեջ։
:

Ծանոթագրություններ
------------------

1. ↑  Հարությունյան Լ․ Վ․, Հարությունյան Ս․ Լ․, Հայաստանի դենդրոֆլորան, հ. 2, Երևան, «Լույս հրատարակչություն», 1985, էջ 65։

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · IRMNG |

 |
**Ագրոտուրիզմ**, հանգիստ գյուղական վայրերում։ Տուրիզմի այս ձևը զբոսաշրջիկներին հնարավորություն է տալիս վայելելու էկոլոգիապես մաքուր սննդամթերք, ծանոթանալու գյուղական կյանքին, գյուղմթերքների մշակման ու արտադրության գործընթացին, տուրիստները կարող են մասնակցել կաթնամթերքների արտադրությանը գյուղական պայմաններում, վայելելու իրենց հանգիստն մաքուր օդի պայմաններում և այս ամենը համեմատաբար մատչելի գներով։ Այս ամենով, և ոչ միայն, պայմանավորված ագրոտուրիզմը մեծ հետաքրքրություն է առաջացնում տուրիստների մոտ, ինչն էլ անմիջականորեն ազդում է գյուղատնտեսության զարգացմանը, գյուղմթերքների շուկայի ընդլայնմանը, ինչն էլ բերում է գյուղաբնակների կյանքի բարելավմանը և կրճատում է գործազրկության մակարդակը։ Վերջինս էլ երկրի տնտեսության վրա տուրիզմի ուղղակի կամ անուղղակի ազդեցության վառ օրինակ է։

Հանրային իրազեկում
------------------

Տուրիստների մի մասը ցանկանում է այցելել գյուղական վայրեր, որպեսզի հանդիպի ագարակատերերի և վերամշակողների և զրույցներ անցկացնի սննդի ստեղծման ու վերամշակման ուղիների մասին, տուրիստներից հատկապես երեխաները, երբ առաջին անգամ այցելում են գյուղական վայրեր իրենց համար բացահայտումներ են անում. օրինակ՝ թե ինչպես է ստեղծվում կաթը, կամ որ եգիպտացորենն աճում է դաշտերում, որ խնձորն աճում է ծառի վրա և այլն։ Ագարակատերերը, օգտվելով տուրիստների նման հետաքրքրվածությունից, մեծ թվով այցելուներ ունենալու համար բարձրացնում են իրենց արտադրանքի որակը և գովազդի շուկայում իրազեկումը արտադրանքի մասին։

Ծանոթագրություններ
------------------

1. 1 2  «Know Your Farmer, Know Your Food». USDA. Վերցված է 2013 թ․ ապրիլի 2-ին.
2. ↑  Brachfeld, Aaron. «USDA February 2012 Agrotourism to cultivate new direct sales». The Meadowlark Herald | Volume 3 Issue 8. Վերցված է 2012 թ․ փետրվարի 19-ին.
|  |
| --- |
| **Կարմրան Հոհենակերի** |
|  |
|
| **Դասակարգում** |
| **Թագավորություն** | Բույսեր (Plantae) |
| **Վերնաբաժին** | Բարձրակարգ բույսեր (Embryophyta) |
| **Տիպ/Բաժին** | Անոթավոր բույսեր (Tracheophyta) |
| **Ենթատիպ** | Սերմնավոր բույսեր (Spermatophytes) |
| **Կարգ** | Մեխակածաղկավորներ (Caryophyllales) |
| **Ընտանիք** | Կարմրանազգիներ (Tamaricaceae) |
| **Ցեղ** | Կարմրան *(Tamarix)* |
| **Տեսակ** | **Կարմրան Հոհենակերի** *(T. hohenackeri)* |
|
| **Միջազգային անվանում** |
| ***Tamarix hohenackeri***Bunge, 1852 |

**Կարմիր Հոհենակերի** (լատին․՝ Tamaricales hohenackeri), կարմրանազգիների ընտանիքի, կարմրան ցեղի բույս։

Նկարագրություն
--------------

Տերևաթափ թուփ կամ փոքր ծառ է, մինչև 6 մ բարձրությամբ։ Բնի և բազմամյա ճյուղերի կեղևը մոխրագորշավուն է, միամյա շիվերինը՝ մուգ կարմրածիրանագույն։ Տերևները գծանշտարաձև են, ատամնաեզր։ Ծաղիկները գարնանը հավաքված են 1-8 սմ երկարությամբ ողկույզներում, նստադիր կամ կոթունավոր, միայնակ կամ փնջերով։ Ամառային ծաղկման ժամանակ հավաքված են կարճ հուրաններում, աճող ընձյուղների ծայրերին։ Ծաղկակիցները գծանման են կամ նշտարաձև։ Ծաղիկները 5 անդամանի են։

Բաժակը բոժոժանման է կամ գնդաձև, մնում է սխտւղների վրա։ Պսակաթերթիկները վարդագույն են, երբեմն՝ սպիտակ, մինչև 2 մմ երկարությամբ։ Ենթավարսանդային
սկավառակը պոլիմորֆ է։ Սռնակները 3-ն են, երբեմն 4-ը։ Տուփիկը պարունակում է մոտ 27 սերմ։

Տարածվածություն
---------------

Բնական պայմաններում տարածված է Կովկասում, Միջին Ասիայում, Ղազախստանում, Հյուսիսային Իրանում, Հյուսիսային Աֆղանստանում։ Հայաստանի պայմաններում հանդիպում է հյուսիսարևելյան շրջաններում և Արարատյան դաշտում, որտեղ աճում է ստորին լեռնային և նախալեռնային գոտիներում, գետափնյա ավազներում, ծովի մակերևույթից մինչև 900 մ բարձրության վրա։

Կիրառություն
------------

Պիտանի է ստորին և միջին լեռնային գոտիների բնակավայրերի կանաչապատման համար։ Էկոլոգիական խումբը IX: Մշակության հավանական շրջանները 9-10, 18, 23-25, 28, 32։

Ծանոթագրություններ
------------------

1. ↑  Հարությունյան Լ․ Վ․, Հարությունյան Ս․ Լ․, Հայաստանի դենդրոֆլորան, հ. 1, Երևան, «Լույս հրատարակչություն», 1985, էջ 236։

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | GBIF · iNaturalist · NCBI |

 |